Carl Edvard Johansson
Carl Edvard Johansson var en svensk opfinder inden for den værkstedstekniske præcisionsmålingsteknik. Johansson er specielt kendt for sine målesæt, der samlet i tre serier består af et antal hærdede og planparallelle klodser med forskellig nøjagtighed. Kombination af måleklodserne muliggør 20.000 måleværdier i spring på 0,01 mm og med en nøjagtighed på 0,1 mm.
Johansson oprettede 1910 en fabrik for måleinstrumenter i Eskilstuna, men pga. økonomiske vanskeligheder udvandrede han i 1919 til USA, hvor han tilknyttedes Ford Motor Co. Her videreudviklede han sit målesystem og bidrog væsentligt til gennemførelse af den internationale målestandardisering.